પાલડી વિસ્તારમાં આવેલા ચંદ્રનગરમાં સ્ટ્રીટલાઇટનો થાંભલો છે, જેમાં લાઇટ તો નથી જ, પરંતુ વાયર ખુલ્લા જોવા મળ્યા છે. ચોંકાવનારી વાત એ છે કે આ થાંભલો જૂનો છે, જેમાં જંક્શન બોક્સ તો નથી, પરંતુ થાંભલાની અંદર રહેલા વાયર બહાર આવી ગયા છે. આ થાંભલો લોકો માટે જોખમકારક સા‌િબત થઇ શકે છે ત્યારે બે વર્ષ પહેલાં રિવરફ્રન્ટ સ્ટ્રીટલાઇટ ચાલુ-બંધ કરવા માટેનું બોક્સ જ ખુલ્લું જોવા મળ્યું છે. વરસાદમાં રિવરફ્રન્ટની મજા લેવા માટે શહેરીજનો આવે છે ત્યારે આ પ્રકારના ખુલ્લા બોક્સથી કરંટ લાગવાની શક્યતાઓ વધી જાય છે.